Diari Oficial de la Generalitat Valenciana


Sumari del DOGV 5913, del 15-12-2008 (2008/14728)

RESOLUCIÓ de 28 de novembre de 2008, de la Conselleria d'Economia, Hisenda i Ocupació, per la qual s'accepta la cessió gratuïta d'una finca, situada a Elda, realitzada per l'ajuntament del dit municipi a favor de la Generalitat, per a ser destinada a centre de dia per a malalts d'Alzheimer.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5913

Data del DOGV
:   15-12-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/14006


Data del document
:   28-11-2008

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * transmissió de la propietat
    * cultura regional
    * propietat immobiliària

RESOLUCIÓ de 28 de novembre de 2008, de la Conselleria d'Economia, Hisenda i Ocupació, per la qual s'accepta la cessió gratuïta d'una finca, situada a Elda, realitzada per l'ajuntament del dit municipi a favor de la Generalitat, per a ser destinada a centre de dia per a malalts d'Alzheimer. [2008/14838]  
L'Ajuntament d'Elda, en sessió plenària realitzada el dia 2 de maig de 2008, va acordar la cessió gratuïta a la Generalitat de la finca de la seua propietat, de 3.655,75 m² de superfície, situada a la partida de l'Almafra de la dita població.   
A proposta de la Conselleria de Benestar Social es van iniciar els tràmits legals oportuns per a l'acceptació de la finca.  
La cessió es realitza amb la finalitat de destinar la parcel·la a la construcció d'un centre de dia per a malalts d'Alzheimer, amb subjecció al que disposa l'article 111 del Reglament de Béns de les Entitats Locals, per tindre l'immoble que se cedix la naturalesa jurídica de patrimonial  
En conseqüència, basant-se en els articles 37 i 44 de la Llei 14/2003, de Patrimoni de la Generalitat, i fent ús de les atribucions conferides per la legislació vigent, resolc:  
Primer  
Acceptar la cessió gratuïta de la propietat realitzada per l'Ajuntament d'Elda de la finca que té 3.655,75 m² de superfície, situada a la partida de l'Almafra de la dita població, que confronta: nord, finca resultant zona verda municipal; sud, finca resultant R-12 i R-A; est, carrer Médico José Ferreira Quintana, i oest, finca resultant R-12 i R-22.  
Consta inscrita en el Registre de la Propietat d'Elda al tom 1689, llibre 633, foli 65, finca 45697, inscripció 3ª.   
Referència cadastral: 4525447VW7989U9891KK.  
L'immoble s'accepta lliures de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament d'Elda, s'efectua amb la condició de destinar la parcel·la a la construcció d'un centre de dia per a malalts d'Alzheimer, amb subjecció al que disposa l'article 111 del Reglament de Béns de les Entitats Locals. El centre haurà d'estar en funcionament en el termini de cinc anys i mantindre el seu ús durant els trenta següents, en el cap d'incompliment es considerarà resolta la cessió i revertirà a l'ajuntament el terreny amb totes les seues pertinences i accessions.   
Tercer  
La parcel·la acceptada s'haurà d'incorporar a l'Inventari General de Béns i Drets de la Generalitat, en concepte de bé de domini públic afecte al servici social assistencial i adscrit a la Conselleria de Benestar Social, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.   
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 28 de novembre de 2008.- El conseller d'Economia, Hisenda i Ocupació i vicepresident segon del Consell: Gerardo Camps Devesa.